pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไอแบงก์ ออกมาตรการช่วยเหลือลูกค้าที่ได้รับผลกระทบจากไวรัสโคโรนา
วันศุกร์ที่ 7 กุมภาพันธ์ 2563
ไอแบงก์ ออกมาตรการช่วยเหลือลูกค้าที่ได้รับผลกระทบจากไวรัสโคโรนา
ธนาคารอิสลามแห่งประเทศไทย (ไอแบงก์) ออกมาตรการให้ความช่วยเหลือลูกค้าที่ได้รับผลกระทบจากไวรัสโคโรนา โดยพักชําระหนี้เงินต้นและชําระเฉพาะกําไรได้นานสูงสุด 12 เดือน มอบสิทธิ์ให้ทั้งลูกค้าสินเชื่อบุคคลและสินเชื่อเพื่อธุรกิจ
จากการแพร่ระบาดของไวรัสโคโรนาที่ส่งผลกระทบต่อภาวะเศรษฐกิจไทย โดยเฉพาะธุรกิจท่องเที่ยวรวมไปถึงอุตสาหกรรมที่เกี่ยวข้องกับชาวจีนทั้งทางตรงและทางอ้อม ไอแบงก์ จึงได้ออกมาตรการเพื่อผ่อนคลายผลกระทบดังกล่าว ด้วยการผ่อนปรนการผ่อนชําระหนี้เดิมประเภทสินเชื่อบุคคลและสินเชื่อเพื่อธุรกิจที่มีกําหนดระยะเวลา โดยให้พักชําระหนี้เงินต้นและชําระเฉพาะกําไรระยะเวลา 6 - 12 เดือน ทั้งนี้ไม่เกินเดือนธันวาคม 2563 ซึ่งคุณสมบัติของผู้ที่เข้าเกณฑ์การผ่อนปรนครั้งนี้ จะต้องเป็นลูกค้าสินเชื่อเดิมของธนาคาร มีวงเงินสินเชื่ออุปโภคบริโภคทั้งแบบมีหลักประกันและไม่มีหลักประกัน หรือสินเชื่อเพื่อธุรกิจแบบมีกําหนดระยะเวลา เป็นผู้ดําเนินธุรกิจหรือลูกจ้างขององค์กรหรือผู้ประกอบกิจการที่ดําเนินธุรกิจที่ได้รับผลกระทบจากสถานการณ์แพร่ระบาดของไวรัสโคโรนา เช่น ธุรกิจโรงแรม ธุรกิจผลิตหรือจําหน่ายของที่ระลึก เป็นต้น
ผู้สนใจสามารถติดต่อสอบถามเพื่อยื่นใบคําขอเปลี่ยนแปลงเงื่อนไขการชําระหนี้ ได้ที่ไอแบงก์ทุกสาขาทั่วประเทศ หรือติดต่อ Ibank Call Center 1302 ตั้งแต่วันนี้ ถึงวันที่ 30 เมษายน 2563
รัฐบาลไทย-ข่าวทำเนียบรัฐบาล-ดูแลสุขภาพพระสงฆ์ ผ่านธรรมนูญสุขภาพพระสงฆ์
วันจันทร์ที่ 27 สิงหาคม 2561
ดูแลสุขภาพพระสงฆ์ ผ่านธรรมนูญสุขภาพพระสงฆ์
รัฐบาลให้ความสําคัญกับการดูแลสุขภาพของพระภิกษุสงฆ์ โดยดําเนินงานตามหลักการของธรรมนูญสุขภาพพระสงฆ์แห่งชาติ ปี 2560 ร่วมกับโครงการพลังบวร หรือ บ้าน วัด โรงเรียน
ดูแลสุขภาพพระสงฆ์ ผ่านธรรมนูญสุขภาพพระสงฆ์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการดูแลสุขภาพของพระภิกษุสงฆ์ โดยดําเนินงานตามหลักการของธรรมนูญสุขภาพพระสงฆ์แห่งชาติ ปี 2560 ร่วมกับโครงการพลังบวร หรือ บ้าน วัด โรงเรียน ตามแนวทางประชารัฐโดยจะมีการจัดทําฐานข้อมูลพระสงฆ์ การตรวจคัดกรองสุขภาพพระสงฆ์ และการอบรมให้ความรู้ทั้งฝ่ายพระสงฆ์และฆราวาส ใน 3 เรื่อง ประกอบด้วย พระสงฆ์กับการดูแลสุขภาพตนเอง บทบาทพระสงฆ์ในการสร้างเสริมสุขภาวะของชุมชน และการอุปัฏฐากดูแลสุขภาพพระสงฆ์ของชุมชนและสังคมอย่างถูกต้องตามหลักพระธรรมวินัย ทั้งนี้ เพื่อให้สอดคล้องกับแนวคิดในการสร้างเสริมสุขภาวะให้กับพระสงฆ์และช่วยสร้างความมั่นคงแก่พระพุทธศาสนาที่ว่า “พระแข็งแรง วัดมั่นคง ชุมชนเป็นสุข”
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทย - มาเลเซีย พร้อมพัฒนาอุตสาหกรรมเกษตรอินทรีย์
วันพฤหัสบดีที่ 30 สิงหาคม 2561
ไทย - มาเลเซีย พร้อมพัฒนาอุตสาหกรรมเกษตรอินทรีย์
ไทย - มาเลเซีย พร้อมพัฒนาอุตสาหกรรมเกษตรอินทรีย์
วันนี้ (30 สิงหาคม 2561) เวลา 13.15 น. ยัง เบอร์โฮร์มัต ดาโต๊ะ ฮัจญี เจ๊ะ อับดุลละฮ์ บิน หมัต นาวี (YB Dato Hj Che Abdullah Bin Mat Nawi) สมาชิกสภาผู้แทนราษฎรเขตตุมปัต รัฐกลันตัน และยัง เบอร์โฮร์มัต ฮัจญี ต่วน มูฮัมหมัด ซารีปุดิน บิน ต่วน อิสมาอิล (YB Hj Tuan Mohd Saripudin Bin Tuan Ismail) มนตรีบริหารรัฐกลันตันด้านการเกษตร มาเลเซีย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรียินดีต้อนรับสมาชิกสภาผู้แทนราษฎรเขตตุมปัต รัฐกลันตัน และยินดีที่ได้พบคณะผู้บริหารรัฐกลันตัน ซึ่งไทยและมาเลเซียมีความสัมพันธ์แน่นแฟ้นระหว่างกันมาอย่างยาวนาน โดยเฉพาะอย่างยิ่งความสัมพันธ์ระหว่างรัฐกลันตันและจังหวัดชายแดนภาคใต้ของไทย ทําให้ประชาชนมีการติดต่อค้าขายกันมาโดยตลอด ทั้งนี้ สมาชิกสภาผู้แทนราษฎรเขตตุมปัต รัฐกลันตัน มุ่งหวังว่าความสัมพันธ์ที่ใกล้ชิดและยาวนานระหว่างไทยกับมาเลเซียจะยังคงสืบต่อไป เพื่อความร่วมมือของทั้งสองประเทศ ในขณะนี้รัฐกลันตันมุ่งที่จะพัฒนาทางด้านอุตสาหกรรมเกษตรอินทรีย์ ภายใต้การนําของ ยัง เบอร์โฮร์มัต ฮัจญี ต่วน มูฮัมหมัด ซารีปุดิน บิน ต่วน อิสมาอิล มนตรีบริหารรัฐกลันตันด้านการเกษตร
โอกาสนี้ รองนายกรัฐมนตรีแสดงความยินดีที่บริษัท กลันตัน ไบโอเทค จํากัด (KBCSB) จากรัฐกลันตันและบริษัท อินโนฟาร์ม ไบโอเทค จํากัด ของไทย จะร่วมลงนามความตกลงความร่วมมือด้านอุตสาหกรรมและนวัตกรรมเกษตรอินทรีย์ ในวันที่ 31 สิงหาคม 2561 ที่จังหวัดกาญจนบุรี ซึ่งจะเป็นส่วนสําคัญในการพัฒนาด้านอุตสาหกรรมเกษตรอินทรีย์ของทั้งสองประเทศ ที่มีผลิตผลทางด้านการเกษตรคล้ายคลึงกัน จึงมีความเหมาะสมที่สองประเทศจะร่วมมือกัน โดยนําศักยภาพที่โดดเด่นของทั้งสองประเทศมาแลกเปลี่ยนซึ่งกันและกัน
ทั้งสองฝ่ายเห็นพ้องกันในด้านการพัฒนาอุตสาหกรรมเกษตรอินทรีย์ รวมไปถึงการนําเทคโนโลยีเข้ามาประยุกต์ใช้ในกระบวนการต่างๆ ในด้านเกษตร ทั้งนี้ รองนายกรัฐมนตรีกล่าวว่ารัฐบาลมุ่งเน้นที่จะสนับสนุนภาคเกษตรกรรมในรูปแบบใหม่ที่เรียกว่า เกษตรอัจฉริยะ (Smart Farming) พร้อมทั้งได้มอบหมายให้นายธีระ วงษ์เจริญ ที่ปรึกษารัฐมนตรีช่วยว่าการกระทรวงเกษตรและสหกรณ์ ในการให้ข้อมูลต่างๆ
ในช่วงท้าย รองนายกรัฐมนตรีเชื่อมั่นว่าทั้งสองประเทศจะร่วมมือกันต่อไป และพร้อมที่จะแลกเปลี่ยนในด้านต่างๆ โดยเฉพาะด้านการเกษตร ซึ่งจะเป็นส่วนสําคัญในการพัฒนาความสัมพันธ์ระหว่างประชาชนของทั้งสองประเทศ
รัฐบาลไทย-ข่าวทำเนียบรัฐบาล-ผู้แทนพิเศษของรัฐบาลประชุมเพื่อขับเคลื่อนงานด้านการรักษาความปลอดภัยในชีวิตและทรัพย์สินของประชาชนในจังหวัดชายแดนภาคใต้
วันศุกร์ที่ 7 ธันวาคม 2561
ผู้แทนพิเศษของรัฐบาลประชุมเพื่อขับเคลื่อนงานด้านการรักษาความปลอดภัยในชีวิตและทรัพย์สินของประชาชนในจังหวัดชายแดนภาคใต้
วันที่ ๗ ธันวาคม ๒๕๖๑  เวลา ๐๙.๐๐ น.  ณ สํานักงานคณะกรรมการขับเคลื่อนการแก้ไขปัญหาจังหวัดชายแดนภาคใต้ ส่วนหน้า  ค่ายสมเด็จพระสุริโยทัย  อําเภอหนองจิก  จังหวัดปัตตานี
วันที่ ๗ ธันวาคม ๒๕๖๑ เวลา ๐๙.๐๐ น. ณ สํานักงานคณะกรรมการขับเคลื่อนการแก้ไขปัญหาจังหวัดชายแดนภาคใต้ ส่วนหน้า ค่ายสมเด็จพระสุริโยทัย อําเภอหนองจิก จังหวัดปัตตานี  พลเอกปราการ ชลยุทธ ผู้แทนพิเศษของรัฐบาล ประชุมหน่วยงานที่เกี่ยวข้องกับการรักษาความปลอดภัยในพื้นที่จังหวัดชายแดนภาคใต้ ได้แก่ กองอํานวยการรักษาความมั่นคงภายในภาคที่ ๔ ส่วนหน้า ศูนย์อํานวยการบริหารจังหวัดชายแดนภาคใต้และจังหวัดปัตตานี ยะลา นราธิวาส สงขลา ศูนย์ฝึกทางยุทธวิธี เพื่อบูรณาการแผนการปฏิบัติงานในการจัดตั้งชุดคุ้มครองตําบล การฝึกกําลังประจําถิ่นให้มีความเข้มแข็ง มีขีดความสามารถในการป้องกันชีวิตและทรัพย์สินของคนในชุมชนให้เป็นมาตรฐานเดียวกัน รวมทั้งรับฟังปัญหาข้อขัดข้องเพื่อหาแนวทางปรับและแก้ไขให้ภาคประชาชนมีส่วนร่วมและมีความเข้มแข็งที่จะสามารถสร้างความปลอดภัยให้กับชุมชนได้อย่างแท้จริง  โดยในที่ประชุมได้รับทราบความคืบหน้าในการฝึกชุดคุ้มครองตําบลและอาสามัครรักษาดินแดน จังหวัดชายแดนภาคใต้ ซึ่งได้รับการจัดตั้งแล้ว จํานวน ๗ พันกว่าอัตรา โอกาสนี้พลเอกปราการ ชลยุทธ ผู้แทนพิเศษของรัฐบาลได้กล่าวถึงการบูรณาการทุกภาคส่วนในพื้นที่ ให้มีประสิทธิภาพเกิดความปลอดภัยในพื้นที่จังหวัดชายแดนภาคใต้ การฝึกกําลังประจําถิ่นให้มีวินัย มีความพร้อมในการเผชิญเหตุซึ่งเป็นไปตามการขับเคลื่อนยุทธศาสตร์ประชาชนมีส่วนร่วมของรัฐบาล และขอให้อาสาสมัครรักษาดินแดนจังหวัดชายแดนภาคใต้นําเอาข่าวดีของภาครัฐในการช่วยพัฒนาจังหวัดชายแดนภาคใต้ไปสู่ชุมชน
รัฐบาลไทย-ข่าวทำเนียบรัฐบาล-ก.แรงงาน เตรียมพร้อมแรงงานนอกระบบรับสังคมสูงวัย
วันจันทร์ที่ 16 ธันวาคม 2562
ก.แรงงาน เตรียมพร้อมแรงงานนอกระบบรับสังคมสูงวัย
กระทรวงแรงงาน โดยกรมสวัสดิการและคุ้มครองแรงงาน จัดโครงการอบรมส่งเสริมให้ความรู้แก่แรงงานนอกระบบเพื่อก้าวสู่สังคมสูงวัย (Ageing Society) เสริมความรู้สิทธิประโยชน์ตามกฎหมาย พร้อมทํางานอย่างมีคุณค่า
พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน กล่าวในโอกาสเป็นประธานเปิดการอบรมการส่งเสริมให้ความรู้แก่แรงงานนอกระบบเพื่อก้าวสู่สังคมสูงวัย (Ageing Society) วันที่ 16 ธันวาคม 2562 ณ โรงแรมเวสต์เกต เรสซิเดนซ์ จังหวัดนนทบุรี ว่า การเปลี่ยนแปลงโครงสร้างประชากรของไทยที่เกิดขึ้นอย่างรวดเร็วส่งผลให้ประเทศไทยเข้าสู่การเป็นสังคมสูงวัย ตั้งแต่ประมาณปี 2543- 2544 คือ มีประชากรอายุ 60 ปี คิดเป็นสัดส่วนมากกว่าร้อยละ 10 ของประชากรทั้งหมด และจากข้อมูลของสํานักงานสถิติแห่งชาติประจําปี 2561 พบว่ากําลังแรงงานกลุ่มอายุ 60 ปีขึ้นไป เป็นแรงงานนอกระบบ 3.59 ล้านคน คิดเป็นร้อยละ 88.3 อาชีพที่แรงงานกลุ่มนี้ทําส่วนใหญ่จะเป็นอาชีพหรือกิจกรรมที่ไม่ใช้กําลังมาก ทํางานไม่เต็มเวลา มีเป้าหมายเพื่อเสริมรายได้หรือเป็นงานอดิเรก กระทรวงแรงงานตระหนักถึงความสําคัญของแรงงานนอกระบบซึ่งเป็นผู้สูงอายุเหล่านี้ จึงได้จัดโครงการส่งเสริมให้ความรู้แก่แรงงานนอกระบบเพื่อก้าวสู่สังคมสูงวัยขึ้น เพื่อให้แรงงานนอกระบบกลุ่มผู้สูงอายุมีความรู้ ความเข้าใจที่ถูกต้องเกี่ยวกับสิทธิหน้าที่ตามกฎหมาย ความปลอดภัยในการทํางาน การพัฒนาทักษะฝีมือเพื่อสร้างโอกาสในการสร้างรายได้ ไม่ถูกเอารัดเอาเปรียบ และมีคุณภาพชีวิตที่ดี
ด้านนายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า โครงการอบรมดังกล่าวจัดขึ้นเป็นเวลา 2 วัน ระหว่างวันที่ 16-17 ธันวาคม 2562 กิจกรรมประกอบด้วยการให้ความรู้เกี่ยวกับสิทธิหน้าที่ตามกฎหมายด้านการคุ้มครองแรงงานนอกระบบ การจ้างงานนอกระบบ การฝึกอาชีพและพัฒนาฝีมือแรงงานนอกระบบสําหรับผู้สูงวัย สิทธิประโยชน์ประกันสังคมแรงงานนอกระบบ เป็นต้น มีผู้เข้ารับการอบรมประกอบด้วยแรงงานนอกระบบกลุ่มผู้สูงวัยจํานวน 150 คน
รัฐบาลไทย-ข่าวทำเนียบรัฐบาล-ทำบุญตักบาตรที่วัดอย่างไรให้ห่างไกลโควิด-19
วันอาทิตย์ที่ 12 กรกฎาคม 2563
ทําบุญตักบาตรที่วัดอย่างไรให้ห่างไกลโควิด-19
ข้อปฏิบัติสําหรับญาติโยม
-สวมหน้ากากอนามัย
-วางของที่จะใส่บาตรบนโตีะที่จัดไว้
-ล้างมือให้สะอาด
-เว้นระยะห่าง และเดินตามเส้นทางที่กําหนด
-จัดเตรียมอาหารตักบาตรให้พอดีสําหรับ 1 มื้อ
-นั่งตามจุดที่กําหนด
รัฐบาลไทย-ข่าวทำเนียบรัฐบาล-กสร. ขอความร่วมมือให้ลูกจ้างหยุดวันที่ 4 และ 7 ก.ย. ชดเชยสงกรานต์
วันศุกร์ที่ 21 สิงหาคม 2563
กสร. ขอความร่วมมือให้ลูกจ้างหยุดวันที่ 4 และ 7 ก.ย. ชดเชยสงกรานต์
กรมสวัสดิการและคุ้มครองแรงงาน ออกประกาศขอความร่วมมือนายจ้าง สถานประกอบกิจการกําหนดให้วันที่ 4 และ 7 กันยายน 2563 เป็นวันหยุดชดเชยวันหยุดสงกรานต์ที่ยังคงค้างอีก 2 วัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า คณะรัฐมนตรีได้มีมติเมื่อวันที่ 13 สิงหาคม 2563 กําหนดให้วันศุกร์ที่ 4 และวันจันทร์ที่ 7 กันยายน 2563 เป็นวันหยุดราชการเพื่อชดเชยวันหยุดในช่วงเทศกาลสงกรานต์ ประจําปี 2563 เป็นจํานวน 2 วันที่ยังคงค้างอยู่ ซึ่งจะทําให้มีวันหยุดต่อเนื่องโดยรวมวันเสาร์อาทิตย์เป็น 4 วัน คือวันศุกร์ที่ 4 ถึงวันจันทร์ที่ 7 กันยายน 2563 ดังนั้น เพื่อให้เป็นไปตามมติคณะรัฐมนตรีดังกล่าว กรมสวัสดิการและคุ้มครองแรงงาน จึงขอความร่วมมือนายจ้าง สถานประกอบกิจการที่เลื่อนประกาศวันหยุดตามประเพณีวันสงกรานต์และยังไม่ได้ประกาศกําหนดวันหยุดตามประเพณีที่เลื่อนออกไปหรือประกาศกําหนดแล้วแต่ยังไม่ครบ ขอให้ประกาศกําหนดให้วันศุกร์ที่ 4 และวันจันทร์ที่ 7 กันยายน 2563 เป็นวันหยุดตามประเพณี ประจําปี 2563
นายอภิญญา กล่าวต่อไปว่า อย่างไรก็ตามหากนายจ้าง สถานประกอบกิจการ มีความจําเป็นหรือไม่ได้จัดให้ลูกจ้างหยุดงาน หรือจัดให้ลูกจ้างหยุดงานน้อยกว่าที่ประกาศกําหนดวัดหยุดตามประเพณีไว้ตามมาตรา 29 แห่งพระราชบัญญัติคุ้มครองแรงงาน พ.ศ. 2541 ที่กําหนดให้นายจ้างประกาศกําหนดวันหยุดประเพณีให้ลูกจ้างทราบเป็นการล่วงหน้าปีหนึ่งไม่น้อยกว่า 13 วันโดยรวมวันแรงงานแห่งชาตินั้น นายจ้างจะต้องจ่ายค่าทํางานในวันหยุดและค่าล่วงเวลาในวันหยุดให้แก่ลูกจ้างด้วย หากนายจ้าง ลูกจ้างมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร ทั้ง 10 พื้นที่ หรือสายด่วน 1506 กด 3
รัฐบาลไทย-ข่าวทำเนียบรัฐบาล-ถาวร เปิดเที่ยวบินฤดูหนาวสนามบินกระบี่ ชวนนักท่องเที่ยวมาไทย ช่วยกระตุ้นรายได้ในพื้นที่และจังหวัดใกล้เคียง
วันอาทิตย์ที่ 3 พฤศจิกายน 2562
ถาวร เปิดเที่ยวบินฤดูหนาวสนามบินกระบี่ ชวนนักท่องเที่ยวมาไทย ช่วยกระตุ้นรายได้ในพื้นที่และจังหวัดใกล้เคียง
ถาวร เปิดเที่ยวบินฤดูหนาวสนามบินกระบี่ ชวนนักท่องเที่ยวมาไทย ช่วยกระตุ้นรายได้ในพื้นที่และจังหวัดใกล้เคียง
นายถาวร เสนเนียม รัฐมนตรีช่วยว่าการกระทรวงคมนาคม เป็นประธานในพิธีเปิดกิจกรรม “เบิกฟ้ารับท่องเที่ยวสู่ท่าอากาศยานกระบี่ Welcome High Season Krabi International Airport” โดยมีนายเจือ ราชสีห์ ผู้ช่วยเลขานุการรัฐมนตรีว่าการกระทรวงคมนาคม พันตํารวจโท หม่อมหลวง กิติบดี ประวิตร ผู้ว่าราชการจังหวัดกระบี่ นายสมัย โชติสกุล ผู้ตรวจราชการกระทรวงคมนาคม นายสมเกียรติ มณีสถิตย์ รองอธิบดีกรมท่าอากาศยาน นายอรรถพร เนื่องอุดม ผู้อํานวยการท่าอากาศยานกระบี่ ผู้บริหารกรมท่าอากาศยาน ผู้บริหารหน่วยงานสังกัดกระทรวงคมนาคม ภาครัฐ ภาคเอกชน สื่อมวลชน และหน่วยงานด้านการท่องเที่ยวในจังหวัดกระบี่ เข้าร่วม เมื่อวันที่ 2 พฤศจิกายน 2562 ณ ท่าอากาศยานกระบี่
รัฐมนตรีช่วยว่าการกระทรวงคมนาคม ได้กล่าวถึงการจัดกิจกรรม “เบิกฟ้ารับท่องเที่ยวสู่ท่าอากาศยานกระบี่ Welcome High Season Krabi International Airport” ว่าเป็นการส่งเสริมและประชาสัมพันธ์ให้นักท่องเที่ยวและสายการบินได้ทราบถึงเส้นทางการท่องเที่ยวของไทยอีกเส้นทางหนึ่ง ที่ผ่านมาท่าอากาศยานกระบี่ถือเป็นท่าอากาศยานอันดับหนึ่งของกรมท่าอากาศยานที่มีศักยภาพในการรองรับผู้โดยสารทั้งจากในและต่างประเทศ โดยในครั้งนี้ถือเป็นโอกาสที่ดีที่จะเน้นย้ําและช่วยกระตุ้นให้เกิดการเดินทางท่องเที่ยวมายังจังหวัดกระบี่และจังหวัดใกล้เคียง ซึ่งจะเป็นการส่งเสริมให้เกิดการใช้จ่าย ก่อให้เกิดรายได้ในทุกภาคส่วนที่เกี่ยวข้อง ตั้งแต่ระดับชาวบ้านในชุมชน ผู้ประกอบการร้านอาหาร ที่พัก สายการบิน และการบริการขนส่งด้านต่างๆ เช่น รถเช่า เรือโดยสาร เป็นต้น
สําหรับงานในวันนี้ได้รับความร่วมมือที่ดีจากทุกภาคส่วนทั้งในด้านการขนส่งทางอากาศ เช่น ผู้ประกอบการสายการบินที่มาแสดงถึงความพร้อมให้บริการ และแนะนําเส้นทางบินใหม่แก่นักท่องเที่ยว จังหวัดกระบี่ ทั้งในส่วนของส่วนราชการ และวิสาหกิจชุมชนที่นําผลิตภัณฑ์สินค้าจากฝีมือของชาวบ้านมาจัดจําหน่ายและจัดแสดง รวมไปจนถึงผู้ประกอบการด้านการท่องเที่ยว ที่มาร่วมประชาสัมพันธ์เส้นทางท่องเที่ยวที่น่าสนใจให้นักท่องเที่ยวได้ชมกัน ซึ่งทั้งหมดนี้ถือเป็นความร่วมมือที่ดี ที่จะมีส่วนสนับสนุนให้บรรยากาศการท่องเที่ยว รวมถึงเศรษฐกิจในภาพรวมเป็นไปอย่างดี
นอกจากนี้รัฐมนตรีช่วยว่าการกระทรวงคมนาคมยังได้กล่าวอีกว่า กระทรวงคมนาคม และกรมท่าอากาศยานได้ดําเนินงานตามนโยบายของรัฐบาลที่ต้องการสร้างเศรษฐกิจไทยให้เข้มแข็ง มีการกระจายรายได้อย่างทั่วถึง เพื่อลดความเหลื่อมล้ําให้กับประชาชน ซึ่งที่ผ่านมากรมท่าอากาศยานได้เน้นย้ําในเรื่องของภารกิจนอกจากการให้บริการด้านการขนส่งทางอากาศให้เป็นไปตามมาตรฐานสากลแล้ว ยังส่งเสริมให้ท่าอากาศยานมีส่วนสนับสนุนกิจกรรมต่างๆของชุมชนและส่งเสริมให้ชุมชนเกิดรายได้อีกด้วย
รัฐบาลไทย-ข่าวทำเนียบรัฐบาล-ศูนย์วิจัยฯ อ่าวไทยฝั่งตะวันออก สำรวจสถานภาพปะการัง ในพื้นที่ จ.ชลบุรี
วันศุกร์ที่ 12 มกราคม 2561
ศูนย์วิจัยฯ อ่าวไทยฝั่งตะวันออก สํารวจสถานภาพปะการัง ในพื้นที่ จ.ชลบุรี
ศูนย์วิจัยฯ อ่าวไทยฝั่งตะวันออก สํารวจสถานภาพปะการัง ในพื้นที่ จ.ชลบุรี
เมื่อวันที่ 17 ธันวาคม 2560 กรมทรัพยากรทางทะเลและชายฝั่ง (ทช.) ศูนย์วิจัยและพัฒนาทรัพยากรทางทะเลและชายฝั่งอ่าวไทยฝั่งตะวันออก (ศวทอ.) โดยนายศุภวัตร กาญจน์อติเรกลาภ ผู้อํานวยการศูนย์วิจัยและพัฒนาทรัพยากรทางทะเลและชายฝั่งอ่าวไทยฝั่งตะวันออก เปิดเผยว่า เจ้าหน้าที่ศูนย์วิจัยฯ อ่าวไทยฝั่งตะวันออก ได้ลงพื้นที่สํารวจสถานภาพแนวปะการัง,ตัวอ่อนปะการัง,โรคที่เกิดกับปะการัง,ปลาและสัตว์ในแนวปะการัง บริเวณเกาะครก เกาะสาก และเกาะหินขาว จังหวัดชลบุรี โดยวิธีการสํารวจทั้งแบบ line intercept transect และ manta tow จากการสํารวจประชาคมปะการังในสถานีหินขาวจัดอยู่ในสถานภาพสมบูรณ์ดีมาก และสถานีเกาะครกและสถานีเกาะสากจัดอยู่ในสถานภาพสมบูรณ์ดี พบปะการังโขด (Poritessp.) และปะการังลายดอกไม้ (Pavonasp.) เป็นปะการังชนิดเด่น และมีปะการังถ้วยส้ม (Tubastreasp.) เป็นปะการังวัยอ่อนชนิดเด่นในทุกๆสถานี โดยพบลักษณะการเกิดโรคบนโคโลนีปะการัง พบ 5 รูปแบบ ได้แก่ โรคที่เกิดจากสภาวะแวดล้อมเปลี่ยนแปลงทําให้ปะการังฟอกขาว เป็นจุดเป็นเส้น และรูปแบบที่ไม่แน่นอน (Focal and Non Focal Bleaching) โรคที่เกิดแล้วปรากฏเม็ดสี (Pigmenttation response) ภาวะฟอกขาว(Bleaching)โรคที่เกิดจากการกัดแทะของสัตว์ที่อาศัยในแนวปะการัง (Predation; PRD) และโรคที่ปรากฏเป็นการทับถมของตะกอนในบางส่วนของโคโลนี (Sediment Damage) อาการที่พบมากที่สุด คือการทับถมของตะกอนในบางส่วนของโคโลนี (Sediment Damage) จากการสํารวจชนิดปลาแนวปะการัง Family เด่น คือ กลุ่มปลาสลิดหิน (Pomacentridae) ได้แก่ ปลาสลิดหินเทาเล็กหางเหลือง (Neopomocentrusazysron) และปลาสลิดหินหางพลิ้ว (Neopomacentruscyanomos) เป็นต้น สัตว์ในแนวปะการัง พบเม่นดําหนามยาว (Diademasetosum) หอยแมลงภู่ปะการัง (Pedumspondyloideum) และหนอนท่อ (Sabellastratesp.) เป็นชนิดเด่นในสถานีต่างๆ
Marine and Coastal Resources Research and Development Center, Eastern Gulf of Thailand investigated status of coral reefs in Chonburi Province areas
On December 17, 2017, Mr. Supawat Kan-Atireklap, Director of Marine and Coastal Resources Research and Development Center, Eastern Gulf of Thailand (MCRC-Central Gulf), Department of Marine and Coastal Resources(DMCR) reported that officials of MCRC-Central Gulf had investigated the status of coral reefs and associated fauna, using line intercept transect and manta tow technique at Koh Krok, Kho Sak and Kho Hinkhaw, Chonburi Province.The investigation found thatcoral communities in Hin Khaw Station was in good conditions, while Koh Krok Station and Kho Sak Station were in very good conditions. Dominant coral species are Poritessp, Pavonasp. and Tubastreasp. (Soft corals). However, five types of coral diseases, caused by external influences, which are Focal and Non Focal Bleaching, Pigmentation response, Bleaching, Predation; PRD and Sediment Damage could also be identified in the area.
รัฐบาลไทย-ข่าวทำเนียบรัฐบาล-ไวรัสโควิด-19 สามารถแพร่ระบาดผ่านยุงได้หรือไม่ ??
วันเสาร์ที่ 2 พฤษภาคม 2563
ไวรัสโควิด-19 สามารถแพร่ระบาดผ่านยุงได้หรือไม่ ??
ยุงเป็นพาหะในการแพร่เชื้อได้หรือไม่นะ
คําตอบไวรัสโควิด-19ไม่สามารถแพร่เชื้อผ่านยุงได้
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานเปิดงานประเพณีบุญหลวงและการละเล่นผีตาโขน 2560
วันจันทร์ที่ 26 มิถุนายน 2560
รองนายกรัฐมนตรีเป็นประธานเปิดงานประเพณีบุญหลวงและการละเล่นผีตาโขน 2560
รองนายกรัฐมนตรีเป็นประธานเปิดงานประเพณีบุญหลวงและการละเล่นผีตาโขน 2560
วันอาทิตย์ที่ 25 มิถุนายน 2560 รองนายกรัฐมนตรี (พลเอก ธนะศักดิ์ ปฏิมาประกร) เดินทางไปเป็นประธานเปิดงานประเพณีบุญหลวงและการละเล่นผีตาโขน 2560 ณ อําเภอด่านซ้าย จ. เลย
ประเพณีผีตาโขนจัดขึ้นเพื่อส่งเสริมการท่องเที่ยวเชิงวัฒนธรรมตามวิสัยทัศน์การพัฒนาจังหวัดเลย
ในปีนี้การแสดงผีตาโขนได้รับเกียรติจาก 7 ประเทศได้แก่ กัมพูชา มาเลเซีย ฟิลิปปินส์ อินโดนีเซีย ลาว อินเดีย และเกาหลีใต้ในการนําการแสดงหน้ากากมาจัดในงานนี้ด้วย
รองนายกรัฐมนตรีได้ขอบคุณผู้มีส่วนเกี่ยวข้องที่สามารถจัดงานได้ยิ่งใหญ่สะท้อนนโยบายรัฐบาลที่สนับสนุนการท่องเที่ยวเชิงวัฒนธรรมและประเพณี ตลอดจนเป็นการกระชับความสัมพันธ์กับมิตรประเทศอย่างดีด้วย
รัฐบาลไทย-ข่าวทำเนียบรัฐบาล-รมต.นร. นายเทวัญฯ ย้ำที่ประชุม คคบ. ทำงานเชิงรุก เดินหน้าช่วยเหลือผู้บริโภคทุกกรณีอย่างเป็นธรรม ขณะที่การประชุม คคบ. วันนี้ มีมติดำเนินคดีผู้ประกอบธุรกิจ 15 ราย
วันพุธที่ 20 พฤษภาคม 2563
รมต.นร. นายเทวัญฯ ย้ําที่ประชุม คคบ. ทํางานเชิงรุก เดินหน้าช่วยเหลือผู้บริโภคทุกกรณีอย่างเป็นธรรม ขณะที่การประชุม คคบ. วันนี้ มีมติดําเนินคดีผู้ประกอบธุรกิจ 15 ราย
นายเทวัญ ลิปตพัลลภ รัฐมนตรีประจําสํานักนายกรัฐมนตรีย้ําที่ประชุมคณะกรรมการคุ้มครองผู้บริโภค (คคบ.) ทํางานเชิงรุก เดินหน้าช่วยเหลือผู้บริโภคทุกกรณีอย่างเป็นธรรม ขณะที่การประชุม คคบ. วันนี้ มีมติดําเนินคดีผู้ประกอบธุรกิจ 15 ราย
วันนี้ (20 พฤษภาคม 2563) เวลา 09.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค เป็นประธานการประชุมคณะกรรมการคุ้มครองผู้บริโภค (คคบ.) ครั้งที่ 4/2563 ณ ห้องประชุม 301 ตึกบัญชาการ 1 ทําเนียบรัฐบาล โดยมีนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี พล.ต.ต.ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค และคณะกรรมการคุ้มครองผู้บริโภค เข้าร่วมประชุม
ที่ประชุมได้มีการพิจารณาและมีมติให้ดําเนินคดีกับผู้ประกอบธุรกิจ รวม 15 ราย โดยแบ่งเป็นด้านอสังหาริมทรัพย์ มีหัวข้อสําคัญ 8 เรื่อง ประกอบด้วย กรณีผิดสัญญาในที่สาธารณะประโยชน์ เนื่องจากมีการเก็บค่าส่วนกลางเพิ่มเติม กรณีก่อสร้างห้องชุดไม่แล้วเสร็จตามสัญญา กรณียกเลิกสัญญาจะซื้อขายห้องชุดโดยไม่มีหนังสือบอกกล่าวให้ผู้ร้องทราบ กรณีผิดสัญญาจ้างตกแต่งภายใน กรณีผิดสัญญาเนื่องจากมีการก่อสร้างล่าช้ากว่าที่กําหนดในสัญญา กรณีบริษัทไม่ดําเนินการแก้ไขความชํารุดบกพร่องห้องชุดตามสัญญา กรณีบริษัทผิดสัญญาจะซื้อจะขายห้องชุดโดยการขายให้บุคคลอื่น กรณีผิดสัญญาเนื่องจากไม่มีที่จอดรถประจําให้ตามสัญญา
นอกจากนี้ ที่ประชุมยังได้พิจารณามีมติให้ดําเนินคดีด้านสินค้าและบริการ ประกอบด้วย กรณีผิดสัญญาประนีประนอมยอมความให้ชําระเงินคืนตามสัญญาว่าจ้างตกแต่งสถานที่จัดงาน กรณีผิดสัญญาว่าจ้างพนักงานแม่บ้านให้ดูแลผู้สูงอายุ กรณีผู้บริโภคกินอาหารเสริมแล้วเสียชีวิต จึงมีมติฟ้องให้บริษัทจ่ายค่าสินไหมทดแทน กรณีผิดสัญญาว่าจ้างติดตั้งเหล็กดัด มุ้งลวด และวอลเปเปอร์ รวมถึงได้มีการพิจารณาดําเนินคดีด้านโฆษณา ประกอบด้วย กรณีผู้ประกอบการสถานเสริมความงามปิดกิจการ ทําให้ผู้บริโภคได้รับความเสียหาย และกรณีที่บริษัทเชิญชวนให้สมัครคอร์สสัมมนา แต่ไม่สามารถดําเนินการได้ตามสัญญา
รัฐมนตรีประจําสํานักนายกรัฐมนตรีเปิดเผยว่า ได้สั่งการ สคบ. เร่งติดตามกรณีประชาชนซื้ออสังหาริมทรัพย์แล้วไม่ได้รับความเป็นธรรม เพื่อบรรเทาความเดือดร้อนโดยเฉพาะในช่วงสถานการณ์โควิด-19 พร้อมทั้ง สั่งการให้ สคบ. ติดตามกรณีประชาชนได้รับความเดือดร้อนจากการซื้อสิ
รัฐบาลไทย-ข่าวทำเนียบรัฐบาล-กสร. สั่งช่วยลูกจ้างบอดี้ แฟชั่น นครสวรรค์
วันศุกร์ที่ 31 กรกฎาคม 2563
กสร. สั่งช่วยลูกจ้างบอดี้ แฟชั่น นครสวรรค์
กรมสวัสดิการและคุ้มครองแรงงาน สั่งเร่งช่วย 753 ลูกจ้าง บริษัท บอดี้ แฟชั่น นครสวรรค์ ถูกลอยแพ หลังนายจ้างประกาศเลิกจ้างกะทันหัน สั่งติดตามค่าชดเชยและสิทธิประโยชน์โดยเร็ว พร้อมประสานหน่วยงานในสังกัดกระทรวงแรงงานเข้าดูแล
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวถึงการดําเนินการให้ความช่วยเหลือลูกจ้างบริษัท บอดี้ แฟชั่น (ประเทศไทย) จํากัด สาขานครสวรรค์ ที่ถูกเลิกจ้างว่า ในวันนี้ (31 กรกฎาคม 2563) ลูกจ้างบริษัท บอดี้แฟชั่น (ประเทศไทย) จํากัด สาขานครสวรรค์ ได้มีการชุมนุมหน้าบริษัทเนื่องจากลูกจ้างได้กลับเข้าทํางานหลังจากที่บริษัทได้ประกาศหยุดงานเหตุสุดวิสัย ตั้งแต่วันที่ 2 พฤษภาคม ถึง 30 กรกฎาคม 2563 และให้ลูกจ้างรับสิทธิประโยชน์กรณีว่างงานร้อยละ 62 ของค่าจ้าง จากสํานักงานประกันสังคม อันเนื่องจากผลกระทบการแพร่ระบาดของเชื้อไวรัสโควิด-19 เมื่อครบกําหนดตามที่ประกาศหยุดงานในวันนี้ ลูกจ้างได้กลับเข้าทํางานตามปกติแต่ไม่สามารถเข้าทํางานได้เพราะนายจ้างปิดประตูทางเข้าบริษัทและติดประกาศเลิกจ้างโดยอ้างว่าลูกจ้างได้ละทิ้งหน้าที่เมื่อวันที่ 1 เมษายน 2563 ทําให้บริษัทได้รับความเสียหายถือเป็นการกระทําอาญาโดยเจตนาต่อนายจ้างและเป็นการฝ่าฝืนข้อบังคับเกี่ยวกับการทํางานกรณีร้ายแรงจึงเลิกจ้างโดยไม่บอกกล่าวล่วงหน้าและไม่จ่ายค่าชดเชย โดยให้มีผลเลิกจ้างตั้งแต่วันที่ 1 สิงหาคม 2563 เป็นต้นไป จากนั้นลูกจ้างจํานวน 753 คน จึงได้เดินทางมายื่นคําร้องกับพนักงานตรวจแรงงานที่สํานักงานสวัสดิการและคุ้มครองแรงงานจังหวัดนครสวรรค์ เพื่อให้นายจ้างจ่ายค่าจ้าง แทนการบอกกล่าวล่วงหน้า และค่าชดเชยตามกฎหมาย
อธิบดีกสร. กล่าวต่อไปว่า ทันทีที่ได้รับคําร้องจากลูกจ้างจึงได้สั่งการให้สํานักงานสวัสดิการและคุ้มครองแรงงานติดตามให้ความช่วยเหลือลูกจ้างอย่างใกล้ชิด และเร่งดําเนินการวินิจฉัยคําร้องโดยเร็ว พร้อมทั้งได้ประสานกับหน่วยงานในสังกัดกระทรวงแรงงานได้แก่ สํานักงานประกันสังคมจังหวัดนครสวรรค์ สํานักงานจัดหางานจังหวัดนครสวรรค์ในการชี้แจงสิทธิของลูกจ้าง ทั้งในเรื่องของการหาตําแหน่งงานว่าง การดูแลสิทธิในฐานะผู้ประกันตนเพื่อดําเนินการจ่ายเงินทดแทนกรณีว่างงานอีกด้วย
รัฐบาลไทย-ข่าวทำเนียบรัฐบาล-ก.วิทย์ฯ นำเงินบริจาคส่งมอบรัฐบาลช่วยผู้ประสบภัยน้ำท่วมภาคใต้
วันพฤหัสบดีที่ 26 มกราคม 2560
ก.วิทย์ฯ นําเงินบริจาคส่งมอบรัฐบาลช่วยผู้ประสบภัยน้ําท่วมภาคใต้
ก.วิทย์ฯ นําเงินบริจาคส่งมอบรัฐบาลช่วยผู้ประสบภัยน้ําท่วมภาคใต้
15 มกราคม 2560 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมคณะ มอบเงินบริจาคเข้ากองทุนช่วยเหลือผู้ประสบสาธารณภัย สํานักนายกรัฐมนตรีของกระทรวงวิทยาศาสตร์ฯ และเครื่อข่ายประชารัฐ รวมเป็นเงินจํานวน 1,560,000 บาท (หนึ่งล้านห้าแสนหกหมื่นบาท) โดยมี
พล.อ.ประยุทธ์ จันทร์โอชา นายกรัฐมนตรี เป็นผู้รับมอบ นอกจากนี้ ดร.อรรชกา สีบุญเรือง ได้รับโทรศัพท์จากผู้บริจาคที่ประสงค์จะร่วมบริจาคเข้ากองทุนดังกล่าวฯ ณ ตึกสันติไมตรี ทําเนียบรัฐบาล
ทั้งนี้ นางสาวเรณู ตังคจิวางกูร รองเลขาธิการนายกรัฐมนตรี ฝ่ายการเมือง และ รศ.นพ.สรนิต ศิลธรรม ปลัดกระทรวงวิทยาศาสตร์ฯ ร่วมเป็นประธานในพิธีน้ําใจชาว “ตลาดนัดวิถิวิทย์ 2560” ช่วยผู้ประสบภัยน้ําท่วมชาวใต้ ณ คลองผดุงกรุงเกษม ข้างทําเนียบรัฐบาล
กระทรวงวิทยาศาสตร์ฯ ได้นําเงินบริจาคจากการขายเสื้อการกุศลและไข่ไก่ ภายในงาน “ตลาดนัดวิถิวิทย์ 2560” จํานวนเงิน 61,716 บาท (หกหมื่นหนึ่งพันเจ็ดร้อยสิบหกบาทถ้วน) ส่งมอบเพื่อสมทบทุนให้แก่รัฐบาลในการช่วยเหลือผู้ประสบภัยน้ําท่วมใน 11 จังหวัดภาคใต้ โดยมี รศ.นพ.สรนิต ศิลธรรม ปลัดกระทรวงวิทยาศาสตร์ฯ เป็นผู้ส่งมอบผ่าน นางสาวเรณู ตังคจิวางกูร รองเลขาธิการนายกรัฐมนตรี ฝ่ายการเมือง
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.most.go.th Facebook : sciencethailand